钦定古今图书集成/明伦汇编/交谊典/第038卷 > 邵二泉集 > 《满庭芳》〈岁暮过西村王叔远〉{{{3}}}{{{4}}} 沈麖
## 钦定古今图书集成/明伦汇编/交谊典/第038卷 > 邵二泉集 > 《满庭芳》〈岁暮过西村王叔远〉{{{3}}}{{{4}}} 沈麖

岁暮偷闲，残冬访道，隔溪扶过危桥。痴情懒骨，傲俗
自逍遥。邨北邨南景况，完乡社、邻父招邀。真闲甚，开
门汲水，浅灌美人蕉。客来，山犬吠，不通名姓，直入
书巢。笑吟吟握手，木榻相劳。绿净幽光窗几，知交者、
野牧渔樵。无今古，清谈一席，尔我共萧骚。

《晋孙绰某太常碑赞》“仰拜高范，永播休声。”

傅亮为宋公《谒五陵表》，瞻拜之日，愤慨交集。

梁武帝《申饬选人表》，“必须画刺投状，然后弹冠。”则是
驱迫廉㧑，奖成浇竞。

《简文帝大法颂序》“顶拜金山，归依月面。”

江淹《为萧公拜相国齐公章》：“肃恭文物，翘拜荣礼。”
《陈徐陵傅大士碑》：“乃起九层塼塔，形相巍然，六时虔
拜，巡绕斯托。”

唐骆宾王《上张司马启》：“瞻言前古，徒欲思齐；俯惟当
今，空劳怀刺。”

李峤《上高长史书》“负书怀刺，方致维桑之礼；贲帛翘
车，行枉错薪之荐。”

韩愈《上崔考功书》：“欲事干谒，则患不能小书，困于投
谒。”

宋欧阳修《与郭秀才书》：“秀才见仆于叔父家，以启事
二篇偕门刺先进。”

又《上胥学士启殚》：“重趼宿舂之劳，怀漫刺署里”之字。
苏轼《书欧阳公黄牛庙诗》后同年丁宝臣、班元珍适
来京师，梦与予同舟溯江入一庙中，拜谒堂下神像
为起。

朱熹《跋伊川先生帖后传》：君周旋周程，师弟子间知
所主友，而伊川先生手刺谒谢，为礼亦恭，则其人之
贤可知。

晋《潘尼诗》，“道逢深识士，举手对吾揖。”

陈徐陵诗：“桓经既受业，贺拜且尊儒。”

杜甫诗：“幽栖地僻经过少，老病人扶再拜难。”

孟浩然诗：“仙穴逢羽人，停舻向前拜。”

高适诗：“问津惊弃置，投刺忽踟蹰。”〈又〉有才不肯学干
谒，何用年年空读书。

《韩愈诗》：“里儒拳足拜，土怪闪眸侦。”〈又〉司徒东镇驰书
谒，丞相西来走马迎。

《孟郊诗》：“候谒随方语，铿词芬蜀笺。”

刘禹锡诗：“阁上掩书刘向去，门前修刺孔融来。”〈又〉“忽
见夏木深，惆怅忆吾庐。复持州民刺，归谒专城居。”
《白居易诗》。“宾拜登华席，亲迎障幰车。”

《姚合诗》：“懒拜腰肢硬，慵趋礼乐生。”〈又〉宴馀和酒拜，魂
梦共东行。

刘长卿诗：“世难慵干谒，时闲喜放归。”

项斯诗。“鹦鹉隔帘呼再拜。”

陆龟蒙诗：“唯有世尘中小兆，夜来心拜七星坛。”
司空曙诗：“莫使祢生剌，空留怀袖中。”

《杜荀鹤》诗：“省出蓬蒿修谒初，蒙知曾不见生疏。”〈又〉近
来参谒陡生疏。

《韦庄诗》：“僻县不容投刺客，野陂时遇射雕郎。”

宋梅尧臣诗：“未逢甪里先生谒，多见吴兴太守迎。”
苏辙诗：“未许低头拜东野。”

《苏辙》诗：“过门有意奉谈笑，幅巾怀刺无袍韡。”

黄庭坚诗：“高盖如秋荷，势利相奔谒。”〈又〉为之街南居，
时通铃下谒。〈又〉过阅王公门，袖中有漫刺。

杨万里诗：“椒盘又颂一年初，多拜犹欣未要扶。”
陆游诗：“踢歌作社约比邻，一饱今年可平揖。”

戴复古诗：“携刺投诗社，移船傍酒家。”〈又〉读书增意气，
移刺减精神。〈又〉手携漫刺访朝官，争似沧洲把钓竿。
〈又〉又把乡人刺，来投使者车。

张伯淳诗：“曾将漫刺投铃下，又报危樯过浙东。”
王沂孙词：“渐新痕悬柳，澹影穿花，依约破初暝，深深
拜相逢，谁在香迳。”

元黄溍诗：“谒拜陪诸彦，跻攀展寸眸。”

《陈泰诗》：“高官坐揖小官拜，九州四海知何人。”

明高启诗：“竹下逢僧投杖揖，萝间候客抱琴行。”
宋濂诗：“持刺望门拜，不复资介绍。